CELEX: 62017TN0740
Language: et
Date: 2017-11-02 00:00:00
Title: Kohtuasi T-740/17: 2. novembril 2017 esitatud hagi – DEI versus komisjon

29.1.2018   
            
            
               ET
            
            
               Euroopa Liidu Teataja
            
            
               C 32/33
            
         2. novembril 2017 esitatud hagi – DEI versus komisjon
   (Kohtuasi T-740/17)
   (2018/C 032/47)
   Kohtumenetluse keel: kreeka
   
      Pooled
   
   
      Hageja: Dimosia Epicheirisi Ilektrismou AE („DEI“) (Ateena, Kreeka) (esindajad: advokaadid E. Bourtzalas, E. Salaka, C. Synodinos, C. Tagaras ja D. Waelbroeck)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 14. augusti 2017. aasta otsus C (2017) 5622 final menetluses SA.38101 (2015/NN) (ex 2013/CP) – väidetav Kreeka poolne riigiabi Aluminium A.E.-le kuludest madalamate elektritariifidena, mille järgselt tehti vahekohtu otsus – osas, milles sellega tühistati komisjoni 12. juuni 2014. aasta ja 25. märtsi 2015. aasta otsused;
            
         
               —
            
            
               tühistada komisjoni 14. augusti 2017. aasta otsus C (2017) 5622 final menetluses SA.38101 (2015/NN) (ex 2013/CP) osas, milles komisjon leidis, et Aluminium A.E.-le pole riigiabi antud ning seega ei olnud komisjonil kohustust algatada ELTL artikli 108 lõikes 2 ette nähtud ametlikku uurimismenetlust;
            
         
               —
            
            
               tühistada komisjoni 14. augusti 2017. aasta otsus C (2017) 5622 final menetluses SA.38101 (2015/NN) (ex 2013/CP) osas, milles komisjon leidis, et DEI kaebuse – mis puudutas riigiabi, mis oli antud Kreeka energiavaldkonna reguleeriva asutuse (edaspidi „RAE“) otsuse nr 346/2012 alusel – ese on pärast RAE alalise vahekohtu otsust nr 1/2013 ära langenud;
            
         
               —
            
            
               mõista kohtukulud välja DEI-lt.
            
         
      Väited ja peamised argumendid
   
   Hagi põhjenduseks esitab hageja seitse väidet.
   
               1.
            
            
               Euroopa Kohtu otsuse C-228/16 P tõlgendamisel on ilmselgelt rikutud õigusnormi ja otsus on nimetatud kohtuotsusega vastuolus;
            
         
               2.
            
            
               On rikutud määruse nr 2015/1589 (1) artikli 24 lõiget 2 eelkõige komisjonile sellest tulenevate kohustuste seisukohalt ja põhiõiguste hartast tulenevat õigust olla ära kuulatud.
            
         
               3.
            
            
               Põhjendus on asjakohatu ja vastuoluline ning on rikutud kohustust analüüsida kõiki faktilisi ja õiguslikke asjaolusid seoses sellega, mille vahekohtuklausel, mille alusel on vahekohtu otsus nr 1/2013 tehtud, määratleb „selgete ja objektiivsete parameetritena“, mis „piiritlevad vahekohtunike kaalutlusruumi“ ning mille „loogilise järelmina“ määratakse lõplikult kindlaks elektrienergia hind.
            
         
               4.
            
            
               Ettevaatliku erainvestori põhimõtte ning ELTL artikli 107 lõike 1 ja artikli 108 lõike 2 kohaldamisel on ilmselgelt rikutud õigusnormi seoses järeldusega, mille kohaselt vahekohtu otsusega kindlaks määratud elektrienergia hind on „vahekohtuklauslis kindlaks määratud parameetritel põhinev loogiline järelm“.
            
         
               5.
            
            
               ELTL artiklite 107 ja 108 kohaldamisel on ilmselgelt rikutud õigusnormi seoses järeldusega, et komisjon ei olnud kohustatud andma keerulisi majanduslikke hinnanguid, ning on ilmselgelt rikutud õigusnormi ja tehtud hindamisviga, kuna komisjon jättis analüüsimata küsimused, mis puudutavad riigiabi olemasolu tuvastamist.
            
         
               6.
            
            
               ELTL artikli 107 lõike 1 ja artikli 108 lõike 2 kohaldamisel on ilmselgelt rikutud õigusnormi ja ilmselgelt on valesti hinnatud asjaolusid, mis seonduvad turumajanduse tingimustes tegutseva erainvestori põhimõtte kohaldamisega.
            
         
               7.
            
            
               ELTL artikli 107 lõike 1 tõlgendamisel ja kohaldamisel on ilmselgelt rikutud õigusnormi, on rikutud asjakohase põhjendamise kohustuste ja valesti hinnatud asjaolusid, mis seonduvad komisjoni otsusega mitte jätkata DEI poolt 2012. aastal ELTL artikli 108 lõike 2 alusel esitatud kaebuse edasist uurimist, sest väidetavalt „on selle kaebuse ese ära langenud“ pärast vahekohtu otsust nr 1/2013.
            
         
      (1)  Nõukogu 13. juuli 2015. aasta määrus (EL) 2015/1589, millega kehtestatakse üksikasjalikud eeskirjad Euroopa Liidu toimimise lepingu artikli 108 kohaldamiseks (ELT 2015, L 248, lk 9).